Archiv der Bank für Internationalen Zahlungsausgleich
S Archiv vo dr Bank für Internationale Zaaligsusgliich (churz BIS Archive) isch s brivate Archiv vo dr Bank für Internationale Zaaligsusgliich (BIS) und befindet sich am Zentralbaanblatz 2 z Baasel. S Archiv isch äins vo de Kulturgüeter z Baasel, wo nazionali Bedütig häi.

S Archiiv 
As brivats Archiiv het d BIS im Merz 1998 freiwillig beschlosse, si historischs Archiv ufzdue und Akte zuegänglig z mache,  wo elter as 30 Joor alt und nid brivat oder verdraulig si. D Dokumänt si uf Babbiir, usser gwüsse Archiwalie us de Joor 1930 bis 1948, wo dur Scanning erfasst worde si. Es het au e chliini fotografischi Sammlig.

D Dokumänt si in siibe Grubbe ufdäilt: 
 D Organisazioon und Verwaltig vo dr BIS  
 D Bank Abdäilig
 Gäld und Wirtschaft
 Buechhaltig und Darlehe
 Geböid, Sicherhäit, IT Süsteem etc (für s Publikum nid zuegänglig)
 Finanze und Wirtschaft
 Gschicht
D Dokumänt si im Groosse und Ganze Korrespondänz und Bricht.

Kwelle 
 BIS Archive Guide, 2007, abgrüeft am 13. Septämber 2015

Bank fur Internationalen Zahlungsausgleich
Kulturguet vo nationaler Bedütig im Kanton Basel-Stadt